Jalkapallon Euroopan-mestaruuskilpailut 2016

Jalkapallon Euroopan-mestaruuskilpailut 2016 () järjestettiin Ranskassa. Ne olivat järjestyksessään 15. jalkapallon miesten Euroopan-mestaruuskilpailut. Euroopan jalkapalloliitto päätti vuonna 2008, että kyseiseen turnaukseen pääsee ensimmäistä kertaa 24 maata aiemman 16 sijaan. Mestaruuden voitti Portugali, joka voitti loppuottelussa isäntämaa Ranskan 1–0. Turnauksen paras maalintekijä oli kuudella maalillaan ranskalainen Antoine Griezmann. 

 Hakuprosessi 
Turnauksen järjestäjämaan hakuprosessin loppuvaiheessa olivat Ranskan lisäksi mukana Italia ja Turkki. Norja ja Ruotsi lähettivät yhteisen haun ennen määräaikaa, mutta vetäytyivät prosessista vuoden 2009 lopulla. Ranska julistettiin järjestäjämaaksi 28. toukokuuta 2010.
 ÄänestystuloksetMaaKierros 1Kierros 243738623—Yhteensä:10413

Järjestelyt ja turvallisuusongelmat
Marraskuussa 2015 tapahtuneiden terrori-iskujen takia kilpailujen turvatoimet olivat hyvin tiukat. Kilpailuja valvoi 90 000–100 000 sotilasta, poliisia ja muita turvallisuushenkilöitä. Tapahtumapaikoilla oli tiukennetut turvatoimet.

Ennen kilpailujen alkamista Marseillessa englantilaiset kannattajat olivat laulaneet ”Isis, where are you?”, mikä aiheutti kahakan paikallisten ja englantilaisten kannattajien kesken. Poliisi käytti kyynelkaasua tappelun lopettamiseksi. Englannin ja Venäjän välisessä ottelussa tapahtui paljon järjestyshäiriöitä, minkä seurauksena UEFA uhkasi kumpaakin joukkuetta jopa kilpailuista ulossulkemisella. Venäläisiä kannattajia syytettiin rasistisesta käyttäytymisestä, häiriöiden aiheuttamisesta ja ilotulitteiden käyttämisestä katsomossa. Vakavin tapahtuma oli, kun venäläishuligaanit hakkasivat rautatangoilla englantilaisen jalkapallokannattajan koomaan. UEFA langetti Venäjän jalkapalloliitolle 150 000 euron sakon. Ranska karkotti tapahtumien johdosta 43 venäläiskannattajaa pois maasta.

Kroatian ja Tšekin välisessä ottelussa Kroatian kannattajat heittivät soihtuja kentälle sekä tappelivat keskenään katsomossa. UEFA rankaisi Kroatian jalkapalloliittoa 100 000 euron sakoilla.

Karsinnat

Lopputurnaukseen pääsee yhteensä 24 joukkuetta. Isäntämaa Ranska pääsee suoraan lopputurnaukseen. Karsinnoissa joukkueet jaettiin 9 lohkoon. Lopputurnaukseen pääsivät suoraan lohkojen kaksi parasta joukkuetta sekä parhaiten kolmanneksi sijouttunut joukkue. Muut lohkoissaan kolmanneksi sijoittuneet joukkueet arvotaan kaksiosaisiin ottelupareihin, joiden voittajat etenevät lopputurnaukseen.

Lopputurnaukseen selvinneet joukkueet
Joukkueista viisi pääsi ensimmäistä kertaa mukaan turnaukseen. Nämä maat ovat Albania, Islanti, Pohjois-Irlanti, Slovakia ja Wales.

 Joukkue  Karsintatapa  Ranking M  E     42  28     2  1     11  6     6  3     33  23     34  24     12  7     10  5     27  19     25  17     8  4     27  20     17  10     22  15     35  25     4  2     24  16     15  9     30  22     18  11     19  12     20  13     29  21     26  18

Lohkoarvonta
Lopputurnauksen lohkoarvonta suoritettiin 12. joulukuuta 2015 Pariisissa, Palais des congrès de Parisissa. Arvontakorit määritettiin UEFA:n määrittämän pistemäärän mukaan. Isäntämaa Ranskaa ei sijoitettu mihinkään arvontakoriin, sillä se sijoitettiin suoraan A-lohkoon. Hallitseva mestari Espanja sijoitettiin suoraan ensimmäiseen arvontakoriin. Marraskuussa 2015 julkaistiin arvontalohkot sekä UEFA ranking -pisteet.

 Kori 1  Kori 2  Kori 3  Kori 4                                          

 Pelijärjestelmä 
Lopputurnaukseen pääsevät 24 maata jaetaan kuuteen neljän joukkueen alkulohkoon. Pudotuspeleihin, jotka koostuvat neljännesvälieristä, puolivälieristä, välieristä ja loppuottelusta, pääsevät jokaisen lohkon ensimmäiseksi ja toiseksi sijoittuneet joukkueet sekä neljä parasta lohkokolmosta. Ennen turnausta UEFA:n silloinen pääsihteeri Gianni Infantino sanoi, ettei 24 maan lopputurnaus ole paras mahdollinen johtuen siitä, että osa kolmanneksi sijoittuneista pääsee jatkopeleihin.

Kokoonpanot

Turnauksessa mukana olevien joukkueiden tuli nimetä 23 pelaajan miehistö, joista kolme (3) on maalivahteja. Joukkueiden lopullisen kokoonpanon tuli olla vahvistettuna viimeistään 31. toukokuuta 2016.

Symbolit

Logo ja tunnuslause
Virallinen logo julkaistiin 26. kesäkuuta 2013. Sen teemana on juhlia jalkapalloa. Logon on suunnitellut portugalilainen mainostoimisto Brandia Central. Keskellä logoa on Henri Delaunayn mukaan nimetty kilpailujen pokaali. Taustalla näkyy Ranskan lipun kolme väriä: sininen, punainen ja valkoinen. Kisojen tunnuslause on Le Rendez-Vous (, kohtaamispaikka). Se julkaistiin 17. lokakuuta 2013.

Pallo
Kisojen virallinen pelipallo on Adidas Beau Jeu. Beau Jeu tarkoittaa ranskaksi kaunista peliä. Pallo julkaistiin 12. marraskuuta 2015 Zinédine Zidanen Instagram-tilillä. Siinä on käytetty samoja tekniikoita kuin Adidas Brazucassa, joka toimi Brasilian MM–kilpailujen 2014 virallisena pelipallona. Brazucan suhteen pallon pitoa ja näkyvyyttä on parannettu. Palloon on kirjoitettu sanat EURO ja 2016. Siinä on käytetty valkoista, sinistä ja punaista.

Maskotti
Kilpailujen virallinen maskotti on Super Victor. Se esiteltiin marraskuussa 2014. Super Victor on puoliksi lapsi ja puoliksi supersankari. Super Victor -nimi voitti äänestyksessä Dribloun ja Goalixin.

 Stadionit 
Hakuprosessin aikana Ranska ilmoitti 12 stadionia mahdollisiksi ottelupaikoiksi, mistä seitsemää kunnostettaisiin merkittävästi ja neljä olisi täysin uusia.

Lähde:
 Saint-Denis Marseille Lyon Lille Stade de France Stade Vélodrome Parc Olympique Lyonnais Stade Pierre-Mauroy Paikat: 80 000 Paikat: 67 000 Paikat: 59 000 Paikat: 50 000 220px 200px 220px 200px Pariisi</center> Bordeaux Parc des Princes Matmut Atlantique Paikat: 48 000 Paikat: 42 000 200px 200px Saint-Étienne Nizza Lens Toulouse Stade Geoffroy-Guichard Allianz Riviera Stade Bollaert-Delelis Stadium Municipal Paikat: 42 000 Paikat: 36 000 Paikat: 38 000 Paikat: 33 000 200px 200px 200px 250px

Erotuomarit
UEFA julkaisi tuomarilistan maaliskuussa 2016. Pääerotuomareita valittiin kahdeksantoista. Jokaiselle pääerotuomarille samalla viisi avustavaa tuomaria, joista kolme on avustavia tuomareita ja kaksi lisätuomareita. Yksi avustavista tuomareista on varalla. Tämän lisäksi valittiin kaksi tuomaria, jotka toimivat vain neljäntenä erotuomarina sekä kaksi avustavaa tuomaria varalle.

 Maa  Erotuomari  Avustavat erotuomarit  Lisätuomarit  Tuomitut ottelut   Martin Atkinson Michael MullarkeyStephen ChildGary Beswick (vara) Michael OliverCraig Pawson Saksa-Ukraina   Felix Brych Mark BorschStefan LuppMarco Achmüller (vara) Bastian DankertMarco Fritz Englanti-Wales   Cüneyt Çakır Bahattin DuranTarık OngunMustafa Emre Eyisoy (vara) Hüseyin GöçekBarış Şimşek Portugali-IslantiBelgia-Irlanti   Mark Clattenburg Simon BeckJake CollinStuart Burt (vara) Anthony TaylorAndre MarrinerBelgia-Italia   Willie Collum  Damien MacGraithFrancis ConnorDouglas Ross (vara) Bobby MaddenJohn BeatonRanska-AlbaniaTšekki-Turkki   Jonas Eriksson Mathias KlaseniusDaniel WärnmarkMehmet Culum (vara) Stefan JohannessonMarkus Strömbergsson Turkki-KroatiaVenäjä-Wales   Ovidiu Hațegan Octavian ŞovreSebastian GheorgheRadu Ghinguleac (vara) Alexandru TudorSebastian Colţescu Puola-Pohjois-Irlanti   Sergei Karasjov Anton AveryanovTikhon KaluginNikolai Golubev (vara) Sergey LapochkinSergey Ivanov Romania-SveitsiIslanti-Unkari   Viktor Kassai György RingVencel TóthIstván Albert (vara) Tamás Bognar Ádám Farkas Ranska-RomaniaItalia-Ruotsi   Pavel Královec   Roman SlyškoMartin WilczekTomas Mokrusch (vara) Peter Ardeleanu Michal Patak Ukraina-Pohjois-IrlantiRomania-Albania   Björn Kuipers Sander van RoekelErwin ZeinstraMario Diks (vara) Pol van Boekel Richard LiesveldSaksa-PuolaKroatia-Espanja   Szymon Marciniak Paweł SokolnickiTomasz ListkiewiczRadosław Siejka (vara) Paweł Raczkowski Tomasz Musiał Espanja-Tšekki   Milorad Mažić Milovan RistićDalibor ĐurđevićNemanja Petrović (vara) Danilo Grujić Nenad Đokić Irlanti-Ruotsi   Svein Oddvar Moen Kim Thomas HaglundFrank AndåsSven Erik Midthjell (vara) Ken Henry Johnsen Svein-Erik Edvartsen Wales-SlovakiaUkraina-Puola   Nicola Rizzoli Elenito Di LiberatoreMauro TonoliniGianluca Cariolato (vara) Luca Banti Antonio Damato Englanti-VenäjäPortugali-Itävalta  Damir Skomina Jure PraprotnikRobert VukanBojan Ul (vara) Matej Jug Slavko Vinčić Venäjä-SlovakiaSveitsi-Ranska   Clément Turpin Frédéric CanoNicolas DanosCyril Gringore (vara) Benoît Bastien Fredy Fautrel Itävalta-UnkariPohjois-Irlanti-Saksa   Carlos Velasco Carballo Roberto Alonso FernándezJuan Carlos Yuste JiménezRaúl Cabañero Martínez (vara) Jesús Gil Manzano Carlos del Cerro Grande Albania-SveitsiSlovakia-Englanti

 Maa  Neljäs erotuomari   Aljaksei Kulbakou   Anastasios Sidiropoulos

 Maa  Avustava erotuomari (vara)   Vitali Maliutsin   Damianos Efthymiadis

 Alkulohkot 
Lohkovoittajat, toiseksi sijoittuneet joukkueet sekä neljä parasta kolmanneksi sijoittunutta joukkuetta etenevät pudotuspeleihin. Kaikki ajat ovat paikallista aikaa, CEST (UTC+2).

 Sijoitusten määräytyminen 
Alkulohkoissa sijoitus määräytyy ensisijaisesti kerättyjen pisteiden määrällä. Voitosta saa kolme ja tasapelistä yhden pisteen. Tappiosta ei saa pistettäkään. Jos kahdella tai useammalla joukkueella on sama määrä pisteitä, määräytyy sijoitus seuraavassa järjestyksessä:
 Pisteet keskinäisissä otteluissa
 Maaliero keskinäisissä otteluissa
 Tehdyt maalit keskinäisissä otteluissa
Jos pisteet ovat edelleen tasan vähintään kahdella joukkueella, sääntöjä 1. - 3. sovelletaan, kunnes ero saadaan. Jos vieläkään ei saada eroa, määräytyy sijoitus seuraavassa järjestyksessä:
 Maaliero kaikissa otteluissa
 Tehdyt maalit kaikissa otteluissa
 Jos tasapisteissä on kaksi joukkuetta ja he kohtaavat viimeisessä lohko-otteluissa, ratkaistaa sijoitus rangaistuspotkukilpailun avulla
 Reilun pelin -sääntö eli saatujen varoitusten ja ulosajojen määrä seuraavasti: yksi piste varoituksesta, kolme pistettä punaisesta kortista kahden varoituksen takia, kolme pistettä suorasta ulosajosta ja neljä pistettä suorasta punaisesta kortista, joka tulee varoituksen jälkeen
 UEFA-ranking

 Lohko A 

Kilpailujen avausottelussa kohtasivat Ranska ja Romania. Ottelun ja kilpailujen avausmaalin teki Ranskan Olivier Giroud Dimitri Payetin syötöstä, kun ottelua oli pelattu 57 minuuttia. Romania tasoitti ottelun kahdeksan minuuttia myöhemmin, kun Patrice Evra kaatoi rangaistusalueella Nicușor Stanciun. Bogdan Stancu tasoitti ottelun siitä seuranneesta rangaistuspotkusta. Payet teki voittomaalin, kun ottelua oli pelattu 89 minuuttia. Lohkon toisessa avauskierroksen ottelussa kohtasivat Sveitsi ja Albania. Ottelun ainoan maalin teki Fabian Schär, joka puski kulmapotkutilanteessa pallon maaliin viiden minuutin pelin jälkeen. Albanian kapteeni Lorik Cana sai kaksi varoitusta ensimmäisen 36 minuutin pelin aikana.

Toisen kierroksen aloitti ottelu Romanian ja Sveitsin välillä. Kun ottelua oli pelattu hieman yli 15 minuuttia, Romanian Alexandru Chipciu kaadettiin rangaistuspotkun arvoisesti. Bogdan Stancu teki rangaistuspotkusta kisojen toisen rangaistuspotkumaalinsa. Sveitsi tasoitti ottelun 57 minuutin pelin jälkeen kulmapotkun jälkitilanteesta. Tasapeli takasi Sveitsille paikan vähintään kolmen parhaan joukkoon. Toisessa ottelussa isäntämaa Ranska kohtasi Albanian. Ottelun ennakkosuosikki Ranska ei kuitenkaan saanut tehtyä maalia ennen kuin vasta kun ottelua oli pelattu 90 minuuttia, kun Antoine Griezmann puski Adil Ramin keskityksen maaliin. Dimitri Payet teki lisäajalla 2-0 maalin.

 Lohko B 

B-lohkon ensimmäisessä ottelussa kohtasivat Wales ja Slovakia. Walesin Gareth Bale teki ottelun avausmaalin vapaapotkusta, kun ottelua oli pelattu 10 minuuttia. Slovakia tasoitti 61 minuutin pelin jälkeen Ondrej Dudan tehtyä maalin. Kentälle vaihdettu Hal Robson-Kanu kuitenkin teki Walesille voittomaalin, kun ottelua oli pelattu 81 minuuttia. Voitto oli Walesin historian ensimmäinen EM-kilpailuissa. Ensimmäisen kierroksen toisessa ottelussa kohtasivat Englanti ja Venäjä. Ottelu oli maaliton ensimmäiset 73 minuuttia, kunnes Englannin Eric Dier teki maalin suoraan vapaapotkusta. Vasili Berezutski tasoitti ottelun lisäajalla. Tasapeli tarkoitti, että EM-kilpailujen lopputurnauksessa yhdeksän kertaa pelannut Englanti ei vieläkään onnistunut voittamaan ensimmäistä ottelua.

Toisen kierroksen ensimmäisessä pelissä kohtasivat Venäjä ja Slovakia. Kun ottelua oli pelattu 32 minuuttia Marek Hamšík syötti Vladimír Weissille, joka teki ottelun ensimmäisen maalin. Hamšík teki Slovakian toisen maalin aivan ensimmäisen puoliajan lopussa kulmapotkun jälkitilanteesta. Kun ottelua oli pelattu 80 minuuttia Oleg Šatov keskitti Denis Glušakoville, joka puski Venäjän kavennusmaalin. Tämä jäi kuitenkin ottelun viimeiseksi maaliksi.

 Lohko C 

Lohko C:n avausottelussa kohtasivat Puola ja Pohjois-Irlanti. Ottelun ainoan maalin teki Arkadiusz Milik Jakub Błaszczykowskin syötöstä, kun ottelua oli pelattu 51 minuuttia. Avauskierroksen toisessa ottelussa kohtasitavat Saksa ja Ukraina. Saksa aloitti ottelun painostamalla ja teki ottelun avausmaalin, kun ottelua oli pelattu 19 minuuttia: Shkodran Mustafi teki maalin Toni Kroosin syötöstä. Saksan toisen maalin teki Bastian Schweinsteiger Mesut Özilin syötöstä ottelun lisäajalla.

 Lohko D 

Lohko D:n avausottelussa kohtasivat Turkki ja Kroatia. Ottelun ainoan maalin teki Luka Modrić, kun ottelua oli pelattu 41 minuuttia. Avauskierroksen toisessa ottelussa kohtasivat puolustava mestari Espanja ja Tšekki. Ottelun ainoan maalin teki Gerard Piqué Andres Iniestan syötöstä, kun ottelua oli pelattu 87 minuuttia.

 Lohko E 

Lohko E:n avauskierroksen ensimmäisessä ottelussa kohtasivat Irlanti ja Ruotsi. Irlanti hallitsi ottelun alkua ja tekikin ottelun ensimmäisen maalin, kun ottelua oli pelattu 48 minuuttia. Seamus Coleman keskitti ja Wes Hoolahan puski Irlannin johtomaalin. Ruotsi tasoitti ottelun 71 minuutin kohdalla, kun Ciaran Clark teki oman maalin Zlatan Ibrahimovićin keskitettyä maalille. Avauskierroksen toisessa ottelussa kohtasivat Belgia ja Italia. Ottelun avausmaalin teki Emanuele Giaccherini Leonardo Bonuccin syötöstä 32 minuutin kohdalla. Italian toisen maalin teki Graziano Pellè Antonio Candrevan syötöstä ottelun lisäajalla.

 Lohko F 

 Lohkokolmoset 
Sijoituksen määrittäminen: 1) Pisteet; 2) Maaliero; 3) Tehdyt maalit; 4) Fair-play-tilasto; 5) UEFA-ranking.

 Pudotuspelit 

Pudotuspelit pelataan aina ratkaisuun saakka. Ottelun ollessa tasan varsinaisen peliajan (mahdollisine lisäaikoineen) päättyessä, pelataan 2 × 15 minuutin jatko-ottelu, joka pelataan kokonaan riippumatta syntyykö maaleja vai ei. Kultainen maali -sääntö ei ole käytössä. Mikäli peli on tasan jatko-ottelun jälkeen, suoritetaan jatkoonpääsystä, tai loppuottelussa lopullisesta sijoituksesta rangaistuspotkukilpailu.

 Neljännesvälierät 

 Puolivälierät 

 Välierät 

 Loppuottelu 

Tilastot

Maalintekijät

 Palkinnot 
UEFA:n turnauksen paras joukkue
UEFA:n 13-henkinen valitsijaryhmä valitsi kisojen jälkeen tähtimiehistön, johon valittiin seuraavat pelaajat 4-2-3-1 -ryhmityksellä:

 Maalivahti Puolustajat Keskikenttäpelaajat Hyökkääjä  Rui Patrício  Jérôme Boateng Joshua Kimmich Raphaël Guerreiro Pepe  Antoine Griezmann Dimitri Payet Toni Kroos Joe Allen Aaron Ramsey  Cristiano Ronaldo

 Media ja talous 

Televisiointi

Suomessa Yle näyttää kaikki ottelut suorina kanavillaan sekä Yle Areenassa. Yle Puhe-radiokanavalla esitetään 30 ottelua. Suuressa osassa Afrikkaa televisiointioikeudet ovat SuperSportilla. Yhdysvalloissa ESPN:llä on televisiointioikeudet. Lähi-idässä ja Pohjois-Afrikassa beIN Sport näyttää lopputurnauksen ottelut. Britanniassa ottelut televisioi BBC ja ITV.

 TV-pelien katsojamäärät Suomessa 
 Alkusarja Ottelu   Päivämäärä Lähetyksen alkamisaika Kanava Ottelun tavoittavuus  Ottelun keskikatsojamäärä Ranska-Romania  pe 10.6  20.30  Yle TV2  1 277 000  514 000  Albania-Sveitsi  la	11.6  15.30  Yle TV2  793 000   330 000  Wales-Slovakia  la 11.6  18.29  Yle TV2  983 000   358 000  Englanti-Venäjä  la 11.6  21.30  Yle TV2  1 165 000   550 000 Turkki-Kroatia  su 12.6  15.30  Yle TV2  947 000   411 000  Puola - Pohjois-Irlanti  su 12.6  18.30  Yle TV2  1 141 000  470 000  Saksa-Ukraina  su 12.6  21.30  Yle TV2  1 162 000  532 000 

Keskikatsojamäärä:
Katsojien määrän keskiarvo koko ohjelman keston ajalta.

Tavoittavuus:
Tavoittavuudella tarkoitetaan ohjelmaa vähintään 3 minuuttia yhtäjaksoisesti katselleiden henkilöiden lukumäärää.

Julkaisut
Turnauksen virallinen videopeli julkaistaan ilmaisena ladattavana sisältönä Pro Evolution Soccer 2016 -pelin yhteydessä. Peli julkaistiin huhtikuussa 2016.

Sponsorit
Turnauksella on kymmenen kansainvälistä ja kuusi paikallista sponsoria. Kansainvälisiä sponsoreita ovat Adidas, Carlsberg, Coca-Cola, Continental, Hyundai-Kia, McDonald’s, SOCAR, Orange, Turkish Airlines ja Hisense. Paikallisia sponsoreita ovat Crédit Agricole, FDJ, Proman, La Poste, SNCF ja Abritel HomeAway.

Palkintorahat
UEFA päätti joulukuussa 2015 palkintorahojen jakamisesta. Jokaiselle osallistuvalle maalle maksetaan kahdeksan miljoonan euron korvaus. Lohkovaiheessa voitosta annetaan miljoona ja tasapelistä puoli miljoonaa euroa. Neljännesvälieriin päässeille joukkueille maksetaan 1,5 miljoonan, puolivälieriin selviytyneille 2,5 miljoonan ja välieräjoukkueille 4 miljoonan euron lisäkorvaus. Turnauksen voittajalle myönnetään kahdeksan miljoonan euron ja toiseksi sijoittuneelle viiden miljoonan euron korvaus. Kaiken kaikkiaan UEFA jakaa joukkueille 301 miljoonaa euroa, kun summa oli neljä vuotta aikaisemmin 196 miljoonaa euroa.

 Lähteet 

 Aiheesta muualla 

 Turnauksen esittely Euroopan jalkapalloliiton sivustolla 
  Ylen kisasivusto 
 Helsingin Sanomien kisasivusto

Luokka:Jalkapallon Euroopan-mestaruuskilpailut 2016
Luokka:Seulonnan keskeiset artikkelit